दिवाली के 5 दिन अहम होते हैं और ये पांच दिन हर घर को रौनक से भर देते हैं। इन पांच दिनों में एक भाई-बहन का भी खास दिन होता है और इस दिन को भाई दूज के नाम से मनाया जाता है। कार्तिक शुक्ल पक्ष की द्वितीया तिथि को ये पर्व मनाया जाता है। भइया दूज का ये त्योहार दीपावली के ठीक दो दिन बाद मनाया जाता है। ये त्योहार भाई-बहन के एक-दूसरे के प्रति स्नेह को अभिव्यक्त करता है। इस दिन बहनें अपने भाई के माथे पर तिलक लगाती हैं और उसके उज्ज्वल भविष्य और लंबी उम्र के लिए कामना करती हैं लेकिन अक्सर लोगों के मन में ये दुविधा रहती है किस तरफ भाई को बैठाकर तिलक करना चाहिए या किस उंगली से तिलक करना चाहिए। भाई का तिलक करने का शुभ मुहुर्त और पूजन विधि सबसे पहले सुबह उठकर नहाने के पानी में यमुना का जल मिलाकर स्नान करते हुए एक मंत्र बोले, मंत्र है- गंगे च यमुने चैव गोदावरी सरस्वति। नर्मदे सिन्धु कावेरी जलऽस्मिन्-सन्निधिं कुरु॥”